b'\n_START_ARTICLE_\nMaalivahti\n_START_PARAGRAPH_\nMaalivahti on monissa joukkuelajeissa k\xc3\xa4ytetty erityinen pelaaja, jonka teht\xc3\xa4v\xc3\xa4 on torjua vastustajan maalintekoyritykset. Maalivahteja k\xc3\xa4ytet\xc3\xa4\xc3\xa4n ringetess\xc3\xa4, jalkapallossa, j\xc3\xa4\xc3\xa4kiekossa, salibandyss\xc3\xa4, k\xc3\xa4sipallossa, j\xc3\xa4\xc3\xa4pallossa, vesipallossa sek\xc3\xa4 monessa muussa lajissa. Maalivahteja koskevat l\xc3\xa4hes poikkeuksetta erilaiset s\xc3\xa4\xc3\xa4nn\xc3\xb6t kuin muita pelaajia.\n_START_SECTION_\nHenkil\xc3\xb6kohtainen\n_START_PARAGRAPH_\nTorjuntaprosentti on etenkin j\xc3\xa4\xc3\xa4kiekossa ja salibandyss\xc3\xa4 maalivahdin pelituloksen mittaamiseen k\xc3\xa4ytett\xc3\xa4v\xc3\xa4 matemaattinen arvo, joka ilmaisee prosentteina h\xc3\xa4nen torjumansa laukaukset kaikista h\xc3\xa4nen vartioimaansa maalia kohti tehdyist\xc3\xa4 laukauksista. Maalin ohi menneit\xc3\xa4 laukauksia ei lasketa mukaan._NEWLINE_Esimerkiksi, jos maalivahti torjuu 34 laukauksesta 30, torjuntaprosentti muodostuu seuraavasti:_NEWLINE_. Tilastoissa se on tapana merkit\xc3\xa4 pohjoisamerikkalaisittain .882 tai eurooppalaisittain kahdella desimaalilla 88,20\xc2\xa0%.\n_START_SECTION_\nJoukkue\n_START_PARAGRAPH_\nKoko joukkueen torjuntaprosenttiin lasketaan joukkueen kaikkien maalivahtien yhteens\xc3\xa4 tekem\xc3\xa4t torjunnat joukkueen maalia kohti tehdyist\xc3\xa4 laukauksista. K\xc3\xa4ytett\xc3\xa4v\xc3\xa4st\xc3\xa4 laskentatavasta riippuu, vaikuttavatko joukkueen torjuntaprosenttiin my\xc3\xb6s ilman maalivahtia, tyhj\xc3\xa4\xc3\xa4n maaliin tehdyt maalit vai eiv\xc3\xa4t.'